Title: Príloha č
Author: agenda0
Company: agenda

Príloha č. 3

Závery Telekomunikačnej politiky na roky 2000 - 2002 schválenej uzn. vlády SR č. 440/2000 zo dňa 14. júna 2000.

Pre úplnú liberalizáciu telekomunikačného trhu sú prioritne nevyhnutné riešiť nasledovné krátkodobé úlohy:

1.	S ohľadom na legislatívny rámec regulácie telekomunikácií, požiadaviek záujemcov o privatizáciu Slovenských telekomunikácií, a.s. a harmonizáciu legislatívy Slovenskej republiky so štátmi EÚ je nutnou podmienkou prijatie nového zákona o telekomunikáciách.
Termín: Návrh zákona o telekomunikáciách bol predložený do Národnej rady SR dňa 21. marca 2000, navrhovaný termín účinnosti je 1. júl 2000.

2.	Zriadenie nezávislého regulačného orgánu pre telekomunikácie v zmysle návrhu nového zákona o telekomunikáciách (oddelenie regulačných a vlastníckych funkcií voči prevádzkovateľom telekomunikačných sietí), vytvorenie jediného cenového regulátora v oblasti telekomunikácií a rozdelenie príslušných právomocí medzi ministerstvo a regulačný orgán.
Termín: Do nadobudnutia účinnosti zákona o telekomunikáciách po jeho schválení v Národnej rade SR.
Zodpov.: MDPT SR, TÚ SR

3.	V oblasti regulácie telekomunikácií:
a)	zjednodušenie licenčných postupov a ich harmonizácia s EÚ a s postupmi vypracovanými Európskym telekomunikačným úradom,
b)	zabezpečenie úloh v oblasti prepojovania verejných telekomunikačných sietí, vyplývajúcich z nového zákona o telekomunikáciách, založených na princípoch otvoreného prístupu do siete (ONP),
c)	zabezpečenie úloh v oblasti prenájmu telekomunikačných okruhov, vyplývajúcich z nového zákona o telekomunikáciách, založených na princípoch otvoreného prístupu do siete (ONP), 
d)	aktualizácia národnej tabuľky frekvenčného spektra a s ňou súvisiaceho plánu využitia frekvenčného spektra,
e)	zabezpečenie harmonizácie a transparentnosti v oblasti číslovania, podľa požiadaviek nového zákona o telekomunikáciách, odporúčaní ITU a CEPT/ECTRA,
f)	zabezpečenie, aby Slovenské telekomunikácie, a.s. najneskôr k 31.12.2002 umožnili koncovým účastníkom telefónnej siete možnosť výberu iného prevádzkovateľa.
Zodpov.: MDPT SR, TÚ SR

4.	Spracovanie analýzy a návrhu postupného uvoľňovania frekvenčných pásiem, určených Rádiokomunikačným poriadkom, príslušnými rozhodnutiami CEPT/ERC a smernicami EÚ pre poskytovanie služieb v pásmach GSM 900, GSM 1800, DECT, S-PCS, UMTS a pozemského digitálneho TV a rozhlasového vysielania.
Termín: Do 30. decembra 2000 
Zodpov.: MO SR, MDPT SR, TÚ SR

5.	Vypracovanie stratégie a návrhu technických kritérií na zavedenie pozemského digitálneho televízneho vysielania v systéme DVB-T.
Termín: Do 31. decembra 2000 
Zodpov.: MDPT SR, TÚ SR

6.	Vypracovanie stratégie a návrhu technických kritérií na zavedenie pozemského digitálneho rozhlasového vysielania v systéme T-DAB.
Termín:  Do 31. decembra 2001 
Zodpov.: MDPT SR, TÚ SR

7.	Vytvorenie kancelárie ISPO (Information Society Promotion Office) Slovakia - partnera Slovenska vo vzťahu k ISPO EÚ.
Termín:  Do 30. septembra 2000 
Zodpov.: MDPT SR

8.	Vypracovanie návrhu vládneho nariadenia k zákonu č.264/1999 Z.z., vyplývajúceho zo Smernice Európskeho parlamentu a Rady 1999/5/EU z 9. marca 1999 o rádiotechnických zariadeniach a koncových telekomunikačných zariadeniach a vzájomnom uznávaní ich zhody.
Termín: Do 30. novembra 2000 
Zodpov.: MDPT SR, ÚNMS SR

9.	V oblasti medzinárodných vzťahov dosiahnuť plnú pripravenosť sektora telekomunikácií na vstup do EÚ a OECD.